CELEX: 32015D0027
Language: hr
Date: 2015-01-07 00:00:00
Title: Provedbena odluka Komisije (EU) 2015/27 оd 7. siječnja 2015. o objavi s ograničenjem u Službenom listu Europske unije upućivanja na normu EN 474-1:2006+A4:2013 o strojevima za zemljane radove u skladu s Direktivom 2006/42/EZ Europskog parlamenta i Vijeća  Tekst značajan za EGP

8.1.2015   
            
            
               HR
            
            
               Službeni list Europske unije
            
            
               L 4/24
            
         PROVEDBENA ODLUKA KOMISIJE (EU) 2015/27
   оd 7. siječnja 2015.
   o objavi s ograničenjem u Službenom listu Europske unije upućivanja na normu EN 474-1:2006+A4:2013 o strojevima za zemljane radove u skladu s Direktivom 2006/42/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 10.,
   uzimajući u obzir mišljenje odbora osnovanog na temelju članka 22. Uredbe (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (2),
   budući da:
   
               (1)
            
            
               Ako se nacionalnom normom kojom se prenosi usklađena norma i čije je upućivanje objavljeno u Službenom listu Europske unije obuhvaća jedan ili više bitnih zdravstvenih i sigurnosnih zahtjeva iz Priloga I. Direktivi 2006/42/EZ, pretpostavlja se da stroj izrađen u skladu s tom normom ispunjava predmetne bitne zdravstvene i sigurnosne zahtjeve.
            
         
               (2)
            
            
               Ista osoba podnijela je Europskom parlamentu dvije predstavke u kojima se referira na smrtonosne nesreće na radu do kojih je došlo u Njemačkoj i u koje su bili uključeni strojevi za zemljane radove te tvrdi da su nesreće povezane s nedovoljnom vidljivošću s mjesta vozača. Dotični strojevi projektirani su u skladu s usklađenom normom EN 474-1 „Strojevi za zemljane radove – Sigurnost – 1. dio: Opći zahtjevi”.
            
         
               (3)
            
            
               Zbog toga je Komisija je zajedno s predstavnicima odbora osnovanog na temelju članka 22. Direktive 2006/42/EZ ispitala usklađenu normu EN 474-1:2006+A4:2013 „Strojevi za zemljane radove – Sigurnost – 1. dio: Opći zahtjevi”, čije je upućivanje prvi put objavljeno u Službenom listu Europske unije28. studenoga 2013. (3). Zaključeno je da se u strojevima za zemljane radove projektiranima i proizvedenima na temelju spomenute norme vozaču ne omogućuje dovoljna vidljivost za upravljanje strojem bez rizika za vozača ili treće osobe.
            
         
               (4)
            
            
               Kao rezultat toga, Komisija je zaključila da se usklađenom normom EN 474-1:2006+A4:2013 ne ispunjavaju bitni zdravstveni i sigurnosni zahtjevi iz točaka 1.2.2. Kontrolni uređaji (vidljivost zona opasnosti pri pokretanju) i 3.2.1. Mjesto vozača (vidljivost pri upravljanju) iz Priloga I. Direktivi 2006/42/EZ.
            
         
               (5)
            
            
               Uzimajući u obzir potrebu za poboljšanjem sigurnosnih aspekata norme EN 474-1:2006+A4:2013 i u očekivanju odgovarajuće revizije te norme, uz objavu upućivanja na normu EN 474-1:2006+A4:2013 u Službenom listu Europske unije trebalo bi priložiti odgovarajuće upozorenje,
            
         DONIJELA JE OVU ODLUKU:
   Članak 1.
   Upućivanje na normu EN 474-1:2006+A4:2013 „Strojevi za zemljane radove – Sigurnost – 1. dio: Opći zahtjevi”, objavljuje se u Službenom listu Europske unije uz ograničenja kako su navedena u Prilogu.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 7. siječnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 157, 9.6.2006., str. 24.
   
   
      (2)  SL L 316, 14.11.2012., str. 12.
   
   
      (3)  SL C 348, 28.11.2013., str. 5.
   
   
      PRILOG
      KOMUNIKACIJA KOMISIJE U OKVIRU PROVEDBE DIREKTIVE 2006/42/EZ
      (Objava naslova usklađenih normi i upućivanja na njih u okviru zakonodavstva Unije o usklađivanju)
      
                  ESO (1)
                  
               
               
                  Referentni broj i naslov usklađene norme
                  (i referentni dokument)
               
               
                  Prva objava SL
               
               
                  Referentni broj zamijenjene norme
               
               
                  Datum prestanka valjanosti pretpostavke o sukladnosti zamijenjene norme
                  Napomena 1.
               
            
                  CEN
               
               
                  EN 474-1:2006+A4:2013
                  Strojevi za zemljane radove – Sigurnost – 1. dio: Opći zahtjevi
               
               
                  28.11.2013.
               
               
                  EN 474-1:2006+A3:2013
                  Napomena 2.
               
               
                  Datum isteka
                  (28.11.2013.)
               
            
                  
                     Upozorenje: Ova objava ne odnosi se na klauzulu 5.8.1. Vidljivost – vidno polje osobe koja upravlja strojem ovog standarda, čijom se primjenom ne stvara pretpostavka o sukladnosti s bitnim zdravstvenim i sigurnosnim zahtjevima iz točaka 1.2.2. i 3.2.1. Priloga I. Direktivi 2006/42/EZ.
               
            
                  Napomena 1.:
               
               
                  Općenito je datum prestanka pretpostavke o sukladnosti datum povlačenja („dow”) koji određuje Europska organizacija za normizaciju, ali se korisnici ovih normi upozoravaju da to u određenim izvanrednim slučajevima može biti i drugačije.
               
            
                  Napomena 2.:
               
               
                  Nova (ili izmijenjena) norma ima isto područje primjene kao i norma koju zamjenjuje. Navedenog datuma za zamijenjenu normu prestaje vrijediti pretpostavka o sukladnosti s obzirom na osnovne ili druge zahtjeve odgovarajućeg zakonodavstva Unije.
               
            
         (1)  ESO: Europska organizacija za normizaciju:
      
                  —
               
               
                  CEN: Avenue Marnix 17, 1000 Bruxelles/Brussel, BELGIQUE/BELGIË, tel. +32 25500811; faks + 32 25500819 (http://www.cen.eu)